Kapitolijaus rifo nacionalinis parkas
Kapitolijaus rifo nacionalinis parkas (angl. Capitol Reef National Park) – JAV nacionalinis parkas, esantis Jutos valstijoje. Tai 160 km ilgio, bet ganėtinai siauras ir 979 km² ploto užimantis parkas. Jis buvo įsteigtas 1971 m. Kapitolijaus rifo nacionalinis parkas apsaugo spalvingus tarpeklius, kalvagūbrius bei kalnus stačiais šlaitais ir plokščiomis viršūnėmis. Parkas apima Vandens telkinio įdubą – išraižytą kalnų keterą besidriekiančią nuo Tūkstančio ežerų kalno iki Pauelo tvenkinio.